7 Morabo rona David Reusch, ya kolobeditsweng ka 1918, o ile a re, “Dikarete tsa bopaki di ile tsa thusa barababo rona haholo etswe ba bangata ba ne ba sa tsebe seo ba lokelang ho se bua tshimong.” Leha ho le jwalo, hase kamehla ho sebedisa dikarete tseo ho neng ho atleha. Morabo rona Reusch o ile a re: “Ka dinako tse ding, batho ba ne ba nahana hore ha re tsebe ho bua. Nnete ke hore ba bangata ba rona re ne re sa kgone ho bua. Empa Jehova o ne a re lokisetsa hore jwaloka bahlanka ba hae, re tlwaele batho. Haufinyane o ne a tla etsa hore re kgone ho bua ka ho re ruta ho sebedisa Mangolo ha re ntse re e ya ka ntlo le ntlo. O ile a etsa sena ka ho lokisetsa hore ho be le Sekolo sa Tshebeletso sa Puso ya Modimo se qadileng ka 1940.”—Bala Jeremia 1:6-9.